ಜಿನಗಾನ ಸುಧಾ ಫೇಸ್ ಬುಕ್ ಪೇಜ್ ಲೋಕಾರ್ಪಣೆ ಮಂಗಳೂರು,ಸೆ.21ಹಿ.ಸ: ಜಿನಗಾನ ಸುಧಾ ವಾಟ್ಸಾಪ್ ಗ್ರೂಪಿನ ವಿಸ್ತ್ರತ ರೂಪವಾಗಿ ಜಿನಗಾನ ಸುಧಾ ಎಂಬ ಫೇಸ್ ಬುಕ್ ಪೇಜ್ ನ ಲೋಕಾರ್ಪಣಾ ಕಾರ್ಯಕ್ರಮ ನಡೆಯಿತು. ಮಹಾವೀರ್ ಪ್ರಸಾದ್ ಹೊರನಾಡು ಪ್ರಾಸ್ತಾವಿಕ ನುಡಿಗಳನ್ನಾಡಿದರು. ಧರ್ಮಸ್ಥಳದ ಅನಿತಾ ಸುರೇಂದ್ರ ಕುಮಾರ್ ಅವರು ಜಿನಗಾನ ಸುಧಾ ಫೇಸ್ ಬುಕ್ಕು ಪೇಜನ್ನು ಲೋಕಾರ್ಪಣೆ ಮಾಡಿ ಜಿನಗಾವು ಭಕ್ತಿಯ ಸಾಧನವಾಗಿದೆ ಎಂದರು. ಜಿನಗಾನವು ಮನುಷ್ಯನ ಸಾತ್ವಿಕ ಬದುಕಿಗೆ ಸಹಕಾರಿಯಾಗಿರುತ್ತದೆ ಎಂದರು. ಪ್ರಧಾನ ಉಪನ್ಯಾಸಕರಾದ ಪ್ರೊ. ಅಜಿತ್ ಪ್ರಸಾದ್ ಅವರು ಉತ್ತಮ ಸಾಹಿತ್ಯವು ಮನುಷ್ಯನ ಶುಭ ಭಾವನೆಯ ಪ್ರತೀಕವಾಗಿದೆ ಎಂದರು. ಉತ್ತಮ ಭಾವನೆಯು ಮೋಕ್ಷಮಾರ್ಗದ ಮೆಟ್ಟಿಲಗಾಗಿದೆ ಎಂದರು. ಮುಖ್ಯ ಅತಿಥಿಗಳಾಗಿ ಹಿರಿಯ ಸಾಹಿತಿಗಳಾದ ಅಕ್ಕಾತಯೀ ಪಾಟೀಲ, ವೀಣಾ ಶೆಟ್ಟಿ ಮೂಡಬಿದಿರೆ, ಭಾನುಮತಿ ಮೈಸೂರು, ಗಾಯಕಿ ಜಯಶ್ರೀ ಹೊರನಾಡು , ವಕೀಲೆ ನಾಗಶ್ರೀ ಮುಪಾನೆ ಭಾಗವಹಿಸಿ ಶುಭಕೋರಿದರು.ಸೋಂದಾ ಮಠದ ಪೂಜ್ಯ ಭಟ್ಟಾಕಲಂಕ ಮಹಾಸ್ವಾಮೀಜಿಯವರು ಶುಭಾಶೀರ್ವಚನೆಗೈದು ಭಕ್ತನು ಜಿನ ಸಾಹಿತ್ಯ ಗಾನದ ಮೂಲಕ ಭಗವಂತನಾಗುವ ದಾರಿಯಲ್ಲಿ ನಡೆದು ಪಾವನರಾಗಬಹುದು ಎಂದು ನುಡಿದರು. ಜಿನಗಾನವು ಪಾಪವನ್ನು ಕಳೆಯುತ್ತದೆ ಎಂದರು. ಅರುಣ ಶಿರಗುಪ್ಪಿ ಹಾಗೂ ಸಂಸ್ಕೃತಿ ಎಳನೀರು ಇವರ ಕಾರ್ಯಕ್ರಮ ನಿರ್ವಹಣೆಯಲ್ಲಿ ಸ್ಫೂರ್ತಿ ಬೆಂಗಳೂರು ಧನ್ಯವಾದ ಅರ್ಪಿಸಿದರು. ಕಾರ್ಯಕ್ರಮದ ಮೊದಲಿಗೆ ಜಯಶ್ರೀ ಹೊರನಾಡು ಇವರಿಂದ ಭಕ್ತಿ ಸಂಗೀತ ಕಾರ್ಯಕ್ರಮ ನಡೆಯಿತು. ನಂತರ ನವೀನ್ ಜಾಂಬ್ಳೆ ಮುಂಬೈ ಇವರ ಪ್ರಾರ್ಥನೆಯೊಂದಿಗೆ ಸಭಾ ಕಾರ್ಯಕ್ರಮ ಆರಂಭವಾಯಿತು. ನಿರಂಜನ್ ಜೈನ್ ಕುದ್ಯಾಡಿ ಇವರು ಅತಿಥಿ ಅಭ್ಯಾಗತರನ್ನು ಸ್ವಾಗತಿಸಿದರು. ಪದ್ಮಪ್ರಿಯಾ ಕೇಳ ಇವರ ಶಾಂತಿಮಂತ್ರದೊಂದಿಗೆ ಕಾರ್ಯಕ್ರಮವು ಕೊನೆಗೊಂಡಿತು. ಕರ್ನಾಟಕದಲ್ಲಿ ಜೈನ ಧರ್ಮ ಫೇಸ್ ಬುಕ್ಕು ಪೇಜ್ ಇವರ ಆಯೋಜನೆಯ ಕಾರ್ಯಕ್ರಮವು ಬಹಳ ಅಚ್ಚುಕಟ್ಟಾಗಿ ನಡೆಯಿತು. ಹಿಂದುಸ್ಥಾನ್ ಸಮಾಚಾರಸು.ಕುಎಂ.ಎಸ್ಯ.ಮ